2023 8 17
LT
Europos Sąjungos oficialusis leidinys
C 288/11
Bendrojo dokumento 3.6 punktas „Visada turi būti matomas visas logotipas.
Naudoti supaprastintą logotipą, t. y. kai nėra išorinio logotipo, leidžiama tik vinjetės versijoje.
Tačiau draudžiama daryti atvirkščiai – naudoti logotipą, kuriame vaizduojami tik žodžiai „Pecorino Crotonese“.
Apibendrinant galima pasakyti, kad yra trys leidžiamos logotipo versijos – horizontali, vertikali ir vinjetė.
Logotipo vinjetės versija ant „Pecorino“ turi būti išdeginta, įspaudžiama iškiliuoju spaudu ar maistiniais dažais vienoje sūrio pusėje.
Turi būti nurodytas raidinis skaitmeninis sūrinės identifikavimo kodas.
Jis gali būti atspausdintas tiesiai ant sūrio pirmiau nurodytais metodais arba pateikiamas etiketėje.
Sūrio šonai gali būti žymimi pasirinktinai.
Logotipą ant šios sūrio dalies leidžiama atgaminti nustatytais būdais.“
SKVN „Pecorino Crotonese“ logotipo paskirtis – pabrėžti išskirtinio aukštos kokybės sūrio, susijusio su gamybos vietove, savybes.
Logotipas buvo atnaujintas siekiant išryškinti šią prasmę, užtikrinant didesnę paveikslėlio ir teksto darną ir kartu sudarant sąlygas naudoti supaprastintą logotipo versiją.
Logotipe paveikslėlis ir tekstas sujungiami aiškiu ir lengvai atpažįstamu vinjetės formatu, kurį galima naudoti įvairiai, ypač žymint sūrius (išdeginant ar įspaudžiant iškiliuoju antspaudu).